Ян Хрысьціцель заўсёды карыстаўся вялікай папулярнасьцю сярод славянаў грэцкага абраду. Апрача зьмешчанага Скарынам, вядомыя яшчэ тры акафісты ў ягоны гонар. Акафіст Імю Ісусаваму ня мае паралелі ў грэцкай і славянскай усходняй гімнаграфіі. Набажэнствы да імя Ісуса былі распаўсюджаныя ў часе Скарыны як на Ўсходзе, так і на Захадзе, прычым пашыральнікамі гэтага культу на Захадзе былі францішкане-бернардынцы, якія ў той час мелі свой кляштар у Полацку.